projecte-aina/dolly3k_ca huggingface dataset:
Pregunta: Dona’m exactament cinc característiques de les cançons que han guanyat premis.
Resposta: Les cançons populars que solen guanyar premis tenen algunes característiques comunes:
1. Una tornada enganxosa que la gent pot cantar.
2. Un ritme senzill que es pot acompanyar picant de mans o ballant.
3. Un missatge potent a la lletra amb el qual se sent identificat un ampli grup de persones.
4. Un sol d’un instrument o un tros llarg de música únicament instrumental.
5. Una durada d’entre 3 i 5 minuts.
Pregunta: Què em recomanaries per aconseguir un estil de vida saludable?
Resposta: Un estil de vida saludable consisteix en una dieta saludable, exercici regular, un son de qualitat i una ingesta limitada d’alcohol i cafè.

Es recomana tenir una dieta equilibrada i saludable. Aquesta dieta generalment es compon de fruita, verdures, cereals integrals, llavors, fruits secs i aliments que contenen proteïnes, com les mongetes, els pèsols, la carn o el peix. Els aliments saludables solen contenir unes quantitats relativament baixes de sucre, sal i greixos trans. 

A més, és important fer exercici. Això ho pots aconseguir fent esport, però bàsicament qualsevol forma d’exercici ajuda, per exemple caminant o fent feina al jardí. 

A més, es recomana un son de qualitat durant set o vuit hores al dia. Tanmateix, el millor és no beure alcohol i limitar la ingesta de cafè a un màxim de tres tasses al dia.
Pregunta: Què és el biaix d’immediatesa?
Resposta: El biaix d’immediatesa és la sobreponderació del resultat dels esdeveniments més recents a l’hora de predir què passarà en el futur. Per exemple, si fa poc he viscut una pandèmia que ha afectat dràsticament la meva qualitat de vida, potser tendeixo a sobrevalorar la probabilitat d’una altra pandèmia en un futur pròxim.
Pregunta: Què has de fer si veus que un os bru se t’acosta mentre fas una excursió?
Resposta: Si veus un os bru mentre fas una excursió i ell no et veu, allunya-te’n lentament. Si l’os et veu i comença a acostar-se, estira’t a terra i fes-te el mort.
Pregunta: La seguretat és una bona professió?
Resposta: Sí.
Pregunta: A quina temperatura bull l’aigua?
Resposta: Mentre que alguns diuen que "si vigiles l’olla, no bull mai", l’aigua arriba al seu punt d’ebullició als 100 graus centígrads.
Pregunta: Què pesa més, un quilo de maons o un quilo de plomes?
Resposta: Les dues coses pesen la mateixa quantitat, un quilo.
Pregunta: Per què la gent es mou o balanceja mentre escolta música?
Resposta: Els científics creuen que naixem amb un sentit del ritme i que, de manera natural, els nostres cossos reaccionen i es comporten de diferents maneres al ritme de la música.
Pregunta: Què es pot fer per resoldre els problemes del canvi climàtic?
Resposta: El canvi climàtic és perillós, ja que altera el clima molt ràpidament, provocant canvis d’estacions i danyant, per exemple, els hàbitats de la flora i la fauna salvatge. Algunes maneres de controlar-ho podrien ser: 
1. Reduir la contaminació de l’aire fent el canvi cap als vehicles elèctrics. També hauríem d’avançar cap a fonts d’energia renovables per poder satisfer l’augment de la demanda.
2. Controlar l’esgotament de la capa d’ozó: prohibir l’ús de productes químics que fomenten la disminució de la capa d’ozó, ja que això provoca la fosa dels casquets polars.
3. Plantar més arbres, ja que ajuden a regular el medi ambient.
Pregunta: Quina és la naturalesa de Déu, des d’un punt de vista lògic?
Resposta: Suposant que Déu existeixi, es pot pensar en la naturalesa de Déu en dues dimensions: Déu és actiu o passiu, i Déu és benèvol o indiferent? Per tant, Déu és actiu i benèvol, actiu i indiferent, passiu i benèvol, o passiu i indiferent. Si Déu és actiu i benèvol, llavors no passaria cap de les coses dolentes que succeeixen, de manera que aquesta combinació és poc probable. Si Déu és actiu, és probable que sigui benèvol, de manera que un Déu actiu i indiferent sembla una baixa probabilitat. Si Déu és benèvol, podríem pensar que seria actiu, de manera que un Déu passiu i benèvol sembla una possibilitat remota. Això ens deixa com a escenari més probable un Déu passiu i indiferent.
Pregunta: Classifica les següents begudes segons si normalment se serveixen carbonatades o no carbonatades: llet, refresc, suc de taronja, cervesa, llimonada, cafè, begudes esportives.
Resposta: Carbonades: refresc, cervesa.
No carbonatades: llet, suc de taronja, llimonada, cafè, begudes esportives.
Pregunta: Quina és la millor manera d’aconseguir descansar bé a la nit?
Resposta: No miris cap pantalla amb llum blava una hora abans de dormir. Beu te. Medita. Assegura’t que no hi hagi llum a l’habitació i que sigui un espai tranquil. La temperatura òptima és de 18 graus centígrads.
Pregunta: Com es diferencia la programació orientada a objectes de la programació funcional?
Resposta: La programació funcional se centra en les funcions, mentre que la programació orientada a objectes se centra en les classes i els objectes corresponents.
Pregunta: Què és una imatge pública?
Resposta: Una imatge pública és un personatge de ficció que encarna les característiques i trets d’un grup determinat. Les imatges públiques es poden aprofitar per identificar i orientar de manera eficient les necessitats úniques d’una part interessada, les tasques comunes que realitzen i els reptes als quals s’enfronten.
Pregunta: Com pots fer feliç al teu gos?
Resposta: Hi ha diverses maneres de fer feliç al teu gos. En primer lloc, és important que rebi prou nutrients en la seva alimentació. A més de la dieta, l’exercici freqüent el mantindrà entretingut i exposat al món en general, inclosa la socialització amb altres gossos. Als gossos també els encanta rebre atenció. Assegura’t de donar molt amor al teu gos, moltes abraçades i, per descomptat, algun premi ocasional.
Pregunta: Què fa un advocat?
Resposta: Un advocat ajuda a interpretar les lleis i les normes per a les empreses i els particulars. Si és necessari, ajuden als seus clients a executar una demanda judicial en nom seu, presentant fets tant verbalment com per escrit. Si no van als tribunals, també poden ajudar amb qüestions legals i documentació, contractes, testaments i apel·lacions. Un exemple d’advocat és un advocat de patents o de divorci. Els advocats també es coneixen com a lletrats.
Pregunta: Imagina’t que et trobes amb una màquina que et permet viatjar en el temps, però només pots fer un viatge d’anada i tornada al passat. A quin any viatjaries i per què?
Resposta: Seria temptador tornar enrere en el temps per intentar canviar o experimentar qualsevol tipus d’esdeveniments al llarg de la història, però no faria servir la màquina. Tinc por que qualsevol canvi en el passat, per petit que sigui, pugui tenir repercussions desconegudes que s’allarguin en el temps i canviïn el món tal com el conec, amenaçant els que conec i estimo i, fins i tot, la meva pròpia existència.
Pregunta: Quin d’aquests elements no pertany al grup: sentiment, alegria, ansietat, ira, dolor.
Resposta: Sentiment és la paraula que no encaixa, els altres termes són emocions específiques.
Pregunta: Classifica els següents tipus d’animals segons si són domèstics o no domèstics.
Gos, gat, teixó, puma.
Resposta: Domèstics: gos, gat.
No domèstics: teixons, pumes.
Pregunta: Explica la radiació ionitzant com si fossis un nen de dotze anys.
Resposta: La radiació ionitzant es produeix quan un àtom molt pesat emet una partícula a la velocitat de la llum anomenada radiació ionitzant.
En contacte amb un material, l’àtom absorbeix la partícula ionitzant o bé la partícula ionitzant trenca l’àtom en dos i forma dues partícules ionitzants que poden crear una reacció en cadena.
Hi ha tres tipus de partícules ionitzants: alfa, beta i gamma.
Les partícules alfa reaccionen molt amb la matèria però recorren una distància molt curta.

Les partícules beta reaccionen menys que les partícules alfa amb la matèria, però recorren una distància molt curta. 
Les partícules alfa reaccionen menys que les partícules alfa amb la matèria, però viatgen una distància més llarga que les partícules alfa.

Les partícules gamma reaccionen menys amb la matèria que les partícules beta, però viatgen una distància més llarga que les partícules beta.*
Pregunta: Quins d’aquests esports van ser olímpics l’estiu del 2020: tennis, animació, escacs, boxa, bàsquet, salt d’esquí.
Resposta: Tennis, boxa i bàsquet.
Pregunta: Escriu sobre un esport que sempre és interessant i que es pot gaudir sol o amb gent.
Resposta: Buscar l’esport perfecte pot ser difícil. Córrer o nadar pot ser un exercici fàcil per alleujar l’estrès, però amb el temps pot arribar a ser tediós. Els esports d’equip com el bàsquet o el futbol poden ser fantàstics per cansar-se sense avorrir-se, però requereixen molta coordinació entre grups de persones per poder jugar. L’esquí, però, no és mai avorrit i es pot gaudir tant amb amics com sol. Un cop baixes del remuntador, no hi ha marxa enrere, has de baixar per la muntanya. Amb l’emoció d’intentar arribar a 80 km/h amb els esquís o fer una pausa en una part tranquil·la de la muntanya enmig dels arbres, l’esquí permet experimentar la natura, l’aventura i l’emoció en un mateix esport.
Pregunta: On vius?
Resposta: Com que soc un model de llenguatge d’intel·ligència artificial, suposo que visc a la part del programari d’internet i existeixo com a programa. Tanmateix, m’agradaria quedar-me al teu cor i respondre a totes les consultes que desitgis de cor :)
Pregunta: Digue’m si un humà té dues o una de cadascuna de les següents parts del cos: ull, boca, nas, cama, orella, coll.
Resposta: Ull: dos
Boca: una
Nas: un
Cama: dues
Orella: dues
Coll: un
Pregunta: Els únics monotremes coneguts al regne animal són l’equidna i quina altra criatura?
Resposta: L’ornitorrinc.
Pregunta: Classifica aquestes tasques segons si són fàcils o difícils de fer per a un nen de 10 anys: conduir un cotxe, lligar-se els cordons de les sabates, llançar una pilota de beisbol, anar a la universitat, anar en bicicleta, lletrejar la paraula "aigua".
Resposta: Conduir un cotxe: difícil, lligar-se els cordons de les sabates: fàcil, llançar una pilota de beisbol: fàcil, anar a la universitat: difícil, anar en bicicleta: fàcil, lletrejar la paraula "aigua": fàcil.
Pregunta: Què és una llar d’infants?*
Resposta: La llar d’infants és el primer curs de l’educació pública, per a nens de 5 o 6 anys. El pla d’estudis ajuda els nens a aprendre els colors, formes, nombres, lletres i sons de les lletres amb l’objectiu d’ajudar els nens a llegir de manera independent al final del curs.
Pregunta: Què és un 4x4?
Resposta: Un 4x4 és un tipus de vehicle amb tracció a les quatre rodes. També es coneix com un SUV o un vehicle tot camí. Normalment són més alts que els cotxes estàndard, amb més espai a l’interior de l’habitacle. Els 4x4 solen pesar més i ser més difícils de maniobrar, però tenen la capacitat de conduir fora de la carretera i afronten millor les males condicions meteorològiques.
Pregunta: Com es formen els núvols?
Resposta: Tot comença amb els aerosols. Els aerosols són partícules minúscules presents a l’aire que normalment provenen de fonts naturals, com ara la pols del terra o cendres volcàniques, sal marina, etc. o fonts artificials com el carboni dels combustibles fòssils. Aquests aerosols són prou lleugers com per estar suspesos a l’aire durant llargs períodes de temps o només unes quantes hores. Serveixen com a nuclis de condensació de l’aigua evaporada que puja i es refreda. Aquests aerosols actuen com un imant per al vapor i permeten que es condensi al seu voltant, formant gotes d’aigua. Una gran quantitat d’aquestes gotes d’aigua és el que constitueix un núvol.
Pregunta: Separa les paraules següents segons si són palíndroms o no.
Mínim, refer, tururut, erigiré, erre, mim, neden, tallat, gust, esquer, no, construït.
Resposta: Palíndroms: mínim, refer, tururut, erigiré, erre, mim, neden, tallat.
No és un palíndrom: gust, esquer, no, construït.
Pregunta: Explica la millor manera de fer balancejar un ferro de golf en comparació amb un driver de golf.
Resposta: A l’hora de colpejar amb un ferro, has de fer-ho amb un moviment descendent a l’herba. En canvi, el driver fa més aviat un moviment d’escombrat de la pilota. En general, si escurces la pujada del driver t’ajudarà a guanyar control.
Pregunta: Què pinta la gent?
Resposta: La pintura és una activitat per a tothom. Els artistes pinten com a professió, però la gent normal també pinta perquè pot ser terapèutic, relaxant i una bona manera d’alleujar l’estrès. Ni tan sols cal que se’t doni bé pintar per gaudir de tots els beneficis de la pintura. Pintar és una manera fantàstica d’aprendre a apreciar el que tens davant i el que has creat i, fins i tot, et pot donar una millor visió de la vida i millorar la teva pròpia espiritualitat.
Pregunta: Quin tipus de ganivet de cuina he de comprar?
Resposta: Totes les llars haurien de tenir com a mínim un ganivet de serra, un ganivet per pelar i un ganivet de cuina. El ganivet de serra és bo per tallar pa. Un ganivet per pelar és útil per pelar i tallar objectes més petits com ara fruita. El ganivet de cuina és una eina indispensable i polivalent que es pot fer servir per realitzar la majoria de tasques, com ara tallar a rodanxes i tallar a trossos la carn, la verdura i la fruita.
Pregunta: Com s’han de cuidar les plantes d’interior?
Resposta: En general, a l’hora de tenir cura de les plantes d’interior s’han de tenir tres coses en compte. En primer lloc, les plantes s’han de regar sovint. En segon lloc, les plantes s’han de col·locar en un lloc on rebin suficient llum. Per acabar, les plantes s’han de trasplantar de tant en tant. Tot i que aquestes tres tasques s’apliquen a totes les plantes d’interior, cada planta té requisits diferents. Per exemple, algunes plantes necessiten més aigua, mentre que d’altres només s’han de regar de tant en tant. Pel que fa a l’exposició a la llum, algunes plantes requereixen molta llum directa, mentre que d’altres s’han de col·locar en un lloc menys lluminós. Per tant, és important entendre les particularitats de cada planta.
Pregunta: Els tomàquets són una fruita o una verdura?
Resposta: Els tomàquets són alhora una fruita i una verdura. Els botànics els consideren una fruita perquè creix a partir d’una flor i conté llavors, però els nutricionistes els consideren una verdura perquè no contenen tanta fructosa com altres fruites com la taronja o la poma i, en conseqüència, en moltes cultures no se serveixen com a postres sinó com a primer plat o cuinats en un segon plat.
Pregunta: Com es fa la pasta fresca?
Resposta: Per fer pasta necessitaràs farina, ous i sal. Comença fent un monticle de farina sobre una superfície, fent un forat al centre i, després, afegint els ous al forat. Barreja els ingredients junts. Un cop els ingredients estiguin barrejats, comença a pastar la massa fins que sigui una bola consistent. Ara, deixa reposar la massa. Comença a estirar la massa i talla-la amb la forma que vulguis que tingui la pasta. Bull els fideus i gaudeix-ne!
Pregunta: De la següent llista de plantes d’interior, classifica-les segons si necessiten "poca llum", "llum intensa indirecta” o "llum intensa directa". Sansevièries, suculentes, monstera, ficus, aglaonema, planta de jade, pothos, tradescantia zebrina.
Resposta: Sansevièries: poca llum
Suculentes: llum intensa directa
Monstera: llum intensa indirecta
Ficus: llum intensa indirecta
Ficus: llum intensa directa
Sansevièries: poca llum
Sansevièries: llum intensa indirecta
Aglaonema: poca llum
Planta de jade: llum intensa directa
Pothos: llum intensa indirecta
Pothos: poca llum
Pothos: llum intensa directa
Tradescantia zebrina: poca llum
Tradescantia zebrina: llum intensa indirecta
Pregunta: En què es diferencia el pickleball del tennis?
Resposta: El pickleball és fàcil d’aprendre. En comparació amb el tennis, requereix menys força i destresa per jugar-hi. A més, una pista de pickleball ocupa menys espai. No crea tensió a l’avantbraç com el tennis. És un bon esport per a totes les edats.
Pregunta: Passos per preparar una truita.
Resposta: Aquesta és una manera de fer una truita.
Pas 1: Talla unes quantes cebes, tomàquets i xilis verds.
Pas 2: Afegeix sal i pebre en pols a discreció.
Pas 3: Barreja-ho bé.
Pas 4: Escalfa la paella a foc mitjà.
Pas 5: Aboca la barreja i tanca la tapa.
Pas 6: Gira-la un cop s’hagi escalfat la part inferior de la truita.
Pas 7: Serveix-la en un plat i assaboreix-la mentre estigui calenta.
Pregunta: Quan et planteges comprar una bicicleta, has de tenir en compte alguns paràmetres com ara l’edat, el gènere, el preu, la qualitat, l’objectiu de la compra, el tipus de bicicleta/les característiques, etc. Per exemple: si ets un noi de 24 anys, t’hauries de plantejar comprar-te una bicicleta amb una alçada de 18", amb canvi de marxes i amortidors, etc.
I si ets una nena de 6 anys, hauries de plantejar-te una bicicleta per a nens amb unes bones característiques de seguretat que la nena pugui conduir.
Resposta: El pressupost, la qualitat i la persona que anirà amb la bicicleta són claus. Comença analitzant les opcions en funció del pressupost i del tipus de bicicleta que necessites i, a continuació, redueix-ne el nombre segons les teves necessitats. Després, compara les característiques, el preu i la qualitat que poden ajudar a reduir el procés de selecció.
Pregunta: Quins tipus de mitjons porten els ossos brus?
Resposta: Cap, tenen peus d’os!
Pregunta: Quina diferència hi ha entre un piano i un clavicèmbal?
Resposta: Un clavicèmbal és un instrument amb un teclat, però les cordes no es colpegen amb un martell com al piano, sinó que es puntegen. El clavicèmbal es va desenvolupar i construir abans que s’inventés el piano. Un clavicèmbal té un so diferent al d’un piano. Una altra diferència és que un clavicèmbal no permet tocar amb diferents nivells d’intensitat. Tocar d’una manera dinàmica va ser el principal motiu pel qual es va desenvolupar el piano, que en conseqüència es va anomenar pianoforte, que significa baix-fort.
Pregunta: Per què ens sentim pitjor a la nit quan tenim un refredat o la grip?
Resposta: Normalment, el nostre sistema immunitari tendeix a seguir el ritme circadià, el que significa que ens dona un respir durant el dia i intenta combatre el virus durant la nit, fet que provoca inflamació i un augment de la temperatura al nostre cos.
Pregunta: Per què als gossos se’ls dona tan bé ensumar?
Resposta: Els gossos tenen aproximadament 300 milions de sensors olfactius, en comparació amb els 6 milions dels humans. El seu olfacte és unes 40 vegades millor que el dels humans. També són neòfils, el que significa que se senten atrets per olors noves i interessants. També tenen la capacitat de discernir de quina fosa nasal emana una olor.
Pregunta: Ordena els nombres següents en ordre ascendent: 6, 88, 4, 2074, 34
Resposta: 4, 6, 34, 88, 2074
Pregunta: Símptomes d’un fetge malalt.
Resposta: Icterícia a la pell i els ulls.
Dolor abdominal i inflor.
Inflor a les cames i els turmells.
Color d’orina fosc.
Color de femta pàl·lid.
Fatiga crònica.
Nàusees o vòmits.
Pèrdua de gana.
Pregunta: Quina diferència hi ha entre els beneficis i la remuneració?
Resposta: Els beneficis solen ser les prestacions mèdiques i la cobertura que tens. Per exemple, quan vas al metge, l’assegurança cobreix una part del cost. Es tracta d’un benefici que t’ofereix la teva empresa. Tanmateix, els beneficis també poden incloure avantatges com un reemborsament de les despeses en benestar general. Algunes empreses ofereixen avantatges perquè els empleats sol·licitin un reemborsament de despeses com ara unes vambes per córrer, un massatge o l’ús d’un assessor de salut mental. La remuneració són els diners que et paguen per fer la teva feina. Això inclou el teu sou base i qualsevol remuneració addicional que puguis rebre, com ara comissions o bonificacions.
Pregunta: Classifica aquests bolets silvestres com a verinosos o comestibles: gírgola d’olivera, rossinyols, múrgoles, farinera borda, farinera pudent, bolet carner, múrgola falsa, gírgola de castanyer, gírgola.
Resposta: Els rossinyols, les múrgoles, el bolet carner, la gírgola de castanyer i la gírgola són bolets comestibles, però hauries d’evitar els bolets mortals com ara la gírgola d’olivera, la farinera borda, la farinera pudent i la múrgola falsa.
Pregunta: Quines coses et podries trobar en una nevera?
Resposta: Alguns dels articles més habituals que pots trobar a una nevera inclouen llet, mantega, formatge, iogurt, suc, ous i aigua freda.
Pregunta: Escriu un poema sobre la pèrdua d’una amistat.
Resposta: Pensava que érem tempestes de sorra,
desfent-nos de tots els obstacles que ens trobàvem.
Creiem que érem revolucionaris,
canviant les formes habituals de la societat.
Creiem que érem inseparables,
agafant-nos les mans amb fermesa.
Creiem que érem els creadors del nostre futur,
tancant els ulls al futur.
Pensant en les noves idees que implementaríem,
ignorant el curs de la vida.
Però, ara ho sé,
mai vam estar destinats a recórrer el mateix camí,
mai tornarem a asseure’ns a xerrar com abans.
Pregunta: Quin és l’angle d’obertura estàndard d’un ferro del 9 al golf?
Resposta: L’angle d’obertura estàndard dels ferros del 9 actuals oscil·la entre els 45 i els 48 graus.
Pregunta: Què és un exercici d’opcions sense efectiu?
Resposta: Un exercici d’opcions sense efectiu és un mètode per exercir una opció de compra d’accions sense fer servir efectiu per pagar el preu d’exercici. En lloc d’efectiu, s’utilitza una part de les accions per pagar el preu d’exercici. 

Hi ha dos mètodes d’exercici sense efectiu. El primer mètode és una liquidació neta, en què l’empresa reté un nombre suficient d’accions amb un valor raonable de mercat igual al preu d’exercici total, i aquestes accions retingudes constitueixen el pagament del preu d’exercici. El segon mètode és una venda de cobertura (o venda el mateix dia), en què es venen accions suficients equivalents al preu d’exercici total i els beneficis es fan servir per pagar el preu d’exercici. En general, el segon mètode només està disponible per a les empreses les accions de les quals cotitzen en borsa, ja que aquest mètode és molt més complex per a les empreses privades.
Pregunta: Si he fet una audició i he acceptat un paper en una obra de teatre comunitari local, és acceptable deixar l’espectacle més endavant si em sorgeix una altra cosa que m’agrada més?
Resposta: No, fins i tot els teatres locals petits es prenen molt seriosament l’acceptació del paper. No hi ha contracte, o sigui que no poden evitar que te’n vagis, però fer-ho sovint et tancarà portes amb l’equip de producció i l’artístic. Tria amb cura els teus projectes i mantingues obertes les línies de comunicació. Si has fet una audició per a més d’un espectacle, pots demanar que s’esperin per acceptar el paper fins que tinguis una resposta de les dues oportunitats. Tanmateix, pot ser que deixin d’oferir-te un paper si no l’acceptes de seguida. La majoria d’empreses no esperaran més d’unes hores o dies per saber si acceptes el paper o no. Un cop acceptat, abandonar un espectacle per qualsevol motiu que no sigui una emergència personal o familiar, o per raons de salut, generalment està mal vist.
Pregunta: Què és el més increïble que ha passat al món des que vas néixer?
Resposta: El dia que vaig néixer s’assembla molt al dia d’ahir i el més increïble que he vist és que la gent no aprèn mai de la història.
Pregunta: Quines coses podries fer durant les vacances de Setmana Santa?
Resposta: - Anar de càmping.
-Visitar amics.
- Sortir a dinar.
- Relaxar-te.
- Netejar la casa.
- Dormir cada dia.
- Passar temps amb la família.
- Anar a l’església.
- Anar de compres.
- Practicar esport.
- Anar al gimnàs.
- Fer visites turístiques.
- Començar una nova afició.
Pregunta: Tria la paraula que és diferent de la resta: mató, mantega, oli, formatge, nata.
Resposta: Tots excepte l’oli són productes derivats de la llet.
Pregunta: Què hi ha al centre del nostre sistema solar?
Resposta: El sol.